મોરબી : લાંબા સમય બાદ આજે મળેલી મોરબી જિલ્લા પંચાયતની સામાન્ય સભામાં નાની સિંચાઈ યોજનાના તળાવ કૌભાંડ મુદ્દે શાસકોએ સિંચાઈ યોજનાના અધિકારીને રિતસર ઘેરી લઈ તમામ ૩૩૪ કામોની તપાસ કરવા સરકારમાં રજુઆત કરવા નક્કી કરી કાર્યપાલક ઈજનેરને જિલ્લા પંચાયતમાં અઠવાડિયામાં એક વખત હાજર રહેવા તાકીદ કરી હતી, આજની સામાન્ય સભામાં બિનખેતીની ૬૩ ફાઈલો મંજુર કરી પ્રમુખે એકચક્રી શાસનનો દાખલો બેસાડ્યો હતો.